Elokuva sijoittuu Välimerelle -
vesitasojen valtakauden aikaan. Se kertoo urheasta siasta -
joka taisteli ilmarosvoja vastaan ylpeyden, rakkauden ja rahan tähden.
Sankarimme nimi on Porco Rosso.
PORCO ROSSO
Niin? - Porco Rosso, nouse ilmaan.
Mamma Aiuton sakki on liikkeellä. - Mamma Aiuto? Se tulee kalliiksi.
He havittelevat kaivoksen palkkarahoja.
Siinäkö kaikki? - Tuota...
Laivalla on myös koulutyttöjä. - Se tulee kalliiksi.
Maksamme pykälän 14.3 mukaan. - Pistäkää 14.4 kaupan päälle.
Pysähtykää, tai upotamme teidät!
Hui, merirosvoja! - Ilmarosvojapas!
Kone kaipaisi huoltoa.
Oletteko te rosmoja? - Jep.
Ollaanko me panttivankeja? - Jep.
Oletteko ilmarosvoja? - Fiksu tyttö.
Pääkallo. - Onpa hyvin piirretty.
Liikettä niveliin, meillä on kiire!
Tyttöjä on 15. Otetaanko kaikki mukaan?
Olisi sääli jakaa ryhmä.
Olenko myöhässä? - He veivät tytöt ja rahat!
Palauta ne!
Rosvot menivät tuohon suuntaan!
Ei! Väärä suunta!
Tunnen niiden saiturien metkut.
Heti kadottuaan näkyvistä he suuntavat lähisaarelle.
He eivät halua tuhlata polttoainetta.
Hupsis.
Käynnisty!
Nyt ei sovi vitkutella.
Johan löytyi.
Mikä turistikone tämä on olevinaan?
Katsokaa, siellä on sika! - Hei, possu!
Päädytte kohta ilmarosvojen kynsiin!
Siistiä!
Hirveä mekkala. - Hei, me lennetään!
Näytä! - Lopettakaa!
Nyt leipälävet umpeen! Kuuletteko? Tee asialle jotain!
Itse käskit ottaa mukaan koko lössin.
Hetkinen... Ette saisi olla täällä.
Onpa nättiä. Katso.
Punainen lentokone. - Missä?
Näitkö sen?
Nyt ette pääse pakoon.
Sieltä se tulee! - Se on Porco Rosso!
Voi ei! - Se meni rikki.
Nyt me pudotaan. - On toinenkin moottori.
Piru vie sitä sikaa! Tulta!
Onpa punainen kone ketterä.
Et osunut. - Pois tieltä!
Viesti sialta: "Hävisitte."
"Tehkää niin kuin sanon." - Hiljaa!
Sieltä hän tulee! Päät alas!
Missä hän on? - Piilossa.
Pakkolasku! Nyt me mennään uppeluksiin!
Emmekä mene! Tämä on vesitaso!
Top tykkänään, ei tämä uppoa. Seis, olette panttivankeja!
Ei hätää, olemme uintijoukkueessa. - En tarkoittanut sitä.
Toinen viesti.
"Saatte puolet kultarahoista. Jättäkää panttivangit ja häipykää."
Tai tapan teidät kaikki.
Elikkä... - Puolet rahoista...
Suut suppuun! Nyt otetaan miehestä mittaa, possu!
Maista tätä!
Se on rikki!
Hei vaan!
Näkemiin! - Onneksi jäi rahaa korjauksiin.
Missä kunnianhimosi on, torvi?
Voisitteko olla hiljaa?
Älkää kiskoko siitä, se menee rikki.
Pysykää kaukana potkurista. Onko pissahätä? Mene tuonne.
PORCO ROSSON VOITONLAULU SOI JÄLLEEN
Mamma Aiuton sakki ei pääse tulemaan.
Se sika on olevinaan niin sankaria.
Mutta tuo nuori kaveri on jenkki.
Adrianmerellä ei kaivata jenkkien apua.
Hänen isoäitinsä on neljäsosaksi italialainen.
Sitä paitsi sialle on tehtävä jotain.
Mutta kymmenen prosenttia on liikaa.
Niin kaunista.
Hän on täällä. - Mokoma kulkee kärsä pystyssä.
Porco Rosso, olen Neptunus-lehdestä.
Se oli tehokasta toimintaa. Pistitte Mamma Aiuton sakin telakalle -
ja palkkiomäärät ovat kasvussa...
Hei! Päästäkää irti!
Laulun aikana ollaan hiljaa.
Ihanainen nainen.
Hotelli Adrianon Madame Gina on kuulu vesitasolentäjien keskuudessa.
Ilmarosvotkin ovat täällä siivosti.
Onko ulkona oleva Curtiss sinun? - Maineen ja mammonan Kalkkarokäärme.
Kaksinkertainen Schneider Cup -voittaja.
Se on nopea ja hyvä hävittäjäkone.
Olen kuullut puhuttavan Porco Rossosta.
Pidä varasi ilmarosvojen suhteen.
He ovat oikeita haisuleita, koska ovat liian pihejä kylpeäkseen.
Totta. - Kuka muka on likainen, senkin sika?
Mikä herrasmiesten kokous täällä on?
Juonitteko jotain? - Naulan kantaan.
Mukava nähdä teitä, mutta sotaleikit on kielletty.
Selvähän se. Emme tee keikkaa 50 kilometrin säteellä.
Olemme jopa kohteliaita sialle. - Niin sitä pitää, pojat.
Nähdään.
Kerro, mitä tapahtui. - Kun olemme kahden.
Se amerikkalainen on hassu.
Hän kosi minua heti kättelyssä.
Kerroin olleeni kolmen lentäjän vaimo.
Yksi kuoli sodassa, toinen Atlantilla -
ja viimeisin Aasiassa.
Onko se nyt varmaa?
Sain puhelun, että hänen koneensa hylky on löydetty Bengalista.
Odotin kolme vuotta. Kyyneleet ovat jo ehtyneet.
Kaikki parhaat kuolevat.
Malja ystäville. - Kiitos, Marco. Olet aina tukenani.
Vain sinä olet jäljellä vanhasta kaartista.
Yksi asia kismittää tässä paikassa. Tuo valokuva.
Se on ainoa kuva sinusta ihmisenä.
Miten voisimme purkaa lumouksen?
Tuo pöyhkeä jenkki on taitava.
Kadehdin sinua. Tienaisinpa minäkin yhtä hyvin.
Tämän kuun erä. - Koneesi on maksettu.
Osta obligaatioita isänmaan hyväksi.
Se on teidän ihmisten heiniä.
Tervetuloa, Porco Rosso. Se on valmis.
Ja 60 kappaletta ammuksia. - Selvä.
Ulkona on rauhatonta. - Ehkä hallitus vaihtuu taas.
Teitä vastaan laaditaan laki.
Lait eivät koske sikoja. - Eivätkä meitä "myyriä".
Riittävätkö nämä? Olisi myös räjähde- ja panssariluoteja.
Emme ole sodassa, nappula. Palaillaan.
Kiitoksia.
Miten sota eroaa palkkionmetsästyksestä?
Kelvotonkin voi rikastua sodalla -
mutta huono palkkionmetsästäjä on köyhä.
Ilmarosvot eivät ota lainaa.
Ei tässä muukaan auta. Korjaukset maksoivat.
Ilmarosvoliittouman koneita!
Miksi olemme liitossa mokomien kanssa?
Se on sian syytä.
Eikö Mamma Aiutiolla ole varaa maaliin?
Todella köyhää.
Kaikki näyttävät olevan koolla. Näkyykö sitä jenkkiä?
Tuolla auringossa, niin kuin pitääkin.
Kohde näkyvissä. Välimeren kuningatar.
Onko se noin iso? - Siksi tulimme porukalla, pöljä!
Moottori reistailee. Menkää te ensin.
Huijarit! Noudattakaa suunnitelmaa.
Kai korjauskustannukset jaetaan?
Kaikki maksavat omat kulunsa.
Moottori pätkii! - Tästähän sovittiin...
Nyt iho umpeen!
Huomio, matkustajat. Ilmarosvot hyökkäävät.
Älkää hätääntykö.
Meiltä löytyy hyviä hävittäjäkoneita.
Esittelemme kaksi rohkeaa lentäjää.
Kone yksi: Musta ori, signor Baracca.
Kone kaksi: Tiberin susi, luutnantti Visconti.
Turvamiehiä! - Tästä ei ollut puhetta!
Kauhea sekasorto.
Pysy kaukana! Apua, Curtis! - Täältä tullaan!
Ei hyvältä näytä.
Pitänee lähteä Milanoon.
...lentäjät pelastautuivat laskuvarjolla.
Laivan ryöstänyt Ilmarosvoliittouma jätti seuraavan viestin:
Sinä olet seuraava. - Anna tulla, sika!
Toistan: "Sinä olet seuraava. Anna tulla, sika."
Vai niin, mokomat hampuusit.
Olen pahoillani, mutta olen lomalla.
Valkoiset lakanat, kauniit naiset...
Koeta kestää Milanoon saakka, moottori.
Kamala sää. Laskeudun pilvien alle.
Kestä vielä vähän aikaa.
Niin sitä pitää, pikku moottori.
Sika!
Mies miestä vastaan! - En nyt ehdi.
Kerron kaikille, että jänistit!
Tapaamme vielä, jenkki.
Pahus, tulin esiin.
Osuin! - Etkä osunut. Moottori pätkii.
Onnistuin! Nyt minusta tulee kuuluisa.
En voi palata tyhjin käsin. Tarvitsen todisteita.
Tuolla.
Tästä punaisesta ei voi erehtyä.
Matkamuisto äidilleni Alabamaan.
Pitäkää kiirettä.
Rouva!
Rouva, puhelu teille. Hän on kunnossa.
Käyttäkää vastaanoton puhelinta.
Marco? Oletko kunnossa? Olin lähdössä etsimään sinua.
Niinkö? Hyvä. - Olen laihtunut.
Olin kaksi päivää autiolla saarella.
Vien koneen Milanoon korjattavaksi.
Sano sille jenkille -
että tapaamme vielä.
Mitä? En ole mikään juoksutyttö!
Olen huolissani teistä lentäjistä, mutta teille nainen on kynnysmatto.
Marco, sinusta tulee possupaistia. En halua nähdä hautajaisiasi.
Sian täytyy tehdä mitä sian täytyy. - Ääliö!
PUNAINEN POSSU, KUOLLUT VAI ELOSSA?
Arvelinkin sinun saapuvan.
Tarvitsen apuasi. - Onpa se romuna.
Eikö kannattaisi hankkia uusi kone?
Pidän tästä koneesta. - Ymmärrän.
Varokaa. Peruutan auton sisään.
Kuka tuo pikku söpöläinen on? - Amerikasta palannut lapsenlapseni.
Vielä vähän, vielä vähän.
Onpa hieno. Niin sulavalinjainen.
Nykyään ei tehdä yhtä hyvää jälkeä.
Teissä ei ole samaa näköä. Onko hän oikeasti lapsenlapsesi?
Näpit irti hänestä.
Fio, hoida loput. - Selvä pyy.
Tarvitsen Curtisia vastaan 15 solmua lisää nopeutta.
Curtis? En ole kuullut sitä nimeä aikoihin.
Mitä tykkäät? - Mistä sait Folgoren?
Älä kysy.
Tämä on vuoden 1927 Schneider Cupin hävinneen italialaiskoneen moottori.
Vika oli mekaanikossa. Tuskin maltan odottaa.
Ei hienosäätöä, en aio lentää kilpaa.
"Älä selitä buddhismia Buddhalle."
Vietkö kaikki rahani?
Nykyään seteleillä voi pyyhkiä otsaansa.
Kaivahan kuvetta potkuria ja maalia varten.
Tarvitsen rahat hotelliin ja ruokaan.
Voit yöpyä täällä asevelihintaan.
Missä poikasi ovat? Ovatko he kunnossa?
He ovat lentäneet pesästä. - Kuka sitten tekee piirustukset?
Fio. - Fio? Se pikkutyttö?
Hän on nuori, mutta hänellä on jotain, mitä pojillani ei ole.
Olen asioinut täällä kauan, mutta nyt vien rahani muualle.
Odottakaa.
Huolestuttaako sukupuoleni vai ikäni?
Sekä että. - Ymmärrän yskän.
Mikä tekee hyvän lentäjän?
Kokemusko? - Ei, vaan hengen palo.
Hyvä, ettet sanonut kokemus.
Isoisän mukaan olit nopea soololentäjä.
Olit hyvä jo nuorena.
Se oli vuonna 1910. Olin 17-vuotias.
17? Olen nyt saman ikäinen.
Olen ehkä tyttö, mutta minulla on piirustukset.
Eikä maksa mitään, jos se menee mönkään.
Sopiiko, isoisä? - Luotan jälkikasvuuni.
Minäkin purin moottorin jo 12-vuotiaana.
Laitan vuoteen huomiseksi.
Aamiainen on seitsemältä. Hyvää yötä.
Rahaa puuttuu, mutta olet vanha ystävä -
joten voit maksaa loput myöhemmin.
Huomenta. Nukuitko hyvin? - Valvoitko koko yön?
Tämä on vasta luonnostelma. Runkoon emme koske -
mutta siivet uusitaan.
Siitä tulee viisi solmua nopeampi.
Vanhat piirustukset yllättivät. Siivet ovat yhdestä puukappaleesta.
Laskelmat ovat uskomattomia. Siipien suunnittelija tunsi puun.
Vaikuttavaa. - Koneita tehtiin vain yksi.
Sillä oli liian vaarallista lentää.
Löysin sen varastosta. - Niin arvelinkin.
Miten onnistuit nousemaan tällä ilmaan?
Nousut ja laskut ovat hankalia, mutta vauhdissa siivet kantavat.
Käännä siipien asentoa puoli astetta.
Loput voit jättää ennalleen. - Annatko minun tehdä sen? Kiitos.
Teen parhaani. - Yhdellä ehdolla, neitiseni.
Et saa valvoa. Väsynyt tekee virheitä.
Ja se tekee hallaa kauneudelle. - Sovittu.
Hermostutti niin, etten saanut unta.
Pelkäsin, ettet anna minun tehdä sitä.
Olen niin iloinen. Keitän kahvia.
Toivottavasti hän ei rakenna sitä yksin.
Veljentyttäreni Monica tekee luonnokset.
Veljenpojan vaimo Silvana viimeistelee.
Serkun tyttäret: Sofia, Laura, Constance ja Valentina.
Fion isosisko Giliola. Serkkuni Sandra.
Olet kaunistunut, Marietta.
Poikien vaimot: Maria, Tina, Anna ja hänen siskonsa Miletta.
Porcelino! - Muoriseni!
Etkö ole vielä siirtynyt yläkerran kuoroon?
Sinusta on varttunut komea mies.
Tulitteko te kaikki töihin? - Tienaamaan lapsenlapsenlapsille.
Ei ainuttakaan miestä.
Ovatko he kaikki sukua sinulle? - Ovat.
Miehet ovat muuttaneet työn perässä.
Maailmanlaajuinen pulakausi.
Ei hätää, naiset ovat ahkeria ja hyviä työntekijöitä.
Eivät paista ohukaisia.
Isä meidän, joka olet taivaassa. Kiitos, että annoit meille työtä.
Anna anteeksi, että käytämme naisia hävittäjäkoneen rakentamiseen.
Aamen.
Syökää, jotta jaksatte paiskia töitä.
Kuulostaa hyvältä. Erinomainen moottori.
Eikö otakin hyvin kierroksia?
Kohta koko hökkeli lentää ilmaan!
Curtisilla ei ole mitään mahdollisuuksia.
Vaikuttaa hyvältä ajatukselta. - Saanko tehdä niin?
Mutta se tulee kalliiksi.
Olemme ylittäneet budjetin reippaasti.
Sponsori...
Porco.
Älä katso minua noin.
Tee niin kuin lystäät. - Hienoa! Teen tilauksen heti.
Olet ihana, Porco!
Voin odottaa maksua kolme kuukautta. - Ehkä pitäisi ryhtyä ilmarosvoksi.
Hän on kunnon tyttö.
Näpit irti hänestä. - Sehän on sanomattakin selvä.
Sinut on ylennetty, majuri Ferrarin. - Miksi sinä hölmö palasit?
Menen minne tahdon. - Viranomaiset eivät pidä siitä.
Seurattiinko sinua? - Eksytin heidät.
Sinut voidaan pidättää -
maanpetoksesta, maahan tunkeutumisesta -
ja siitä hyvästä, että olet laiska sika.
Älä naura.
He haluavat takavarikoida koneesi. - Hirvittävän huono elokuva.
Marco, voin auttaa sinut takaisin ilmavoimiin.
On parempi olla sika kuin fasistisika.
Ilmojen hurjapäiden aika on ohi.
Nykyään voi lentää vain valtion laskuun.
Kustannan itse lentämiseni.
Lensit tai et, olet silti pelkkä sika.
Kiitos, Ferrarin. Kerro terveisiä muille.
Hyvä elokuva.
Ole varovainen. He eivät vie sinua oikeuteen asti.
Nähdään, aseveli.
Kelpaako kyyti, Porco?
Juuri sopivasti.
Huomenna laskemme koneen vesille. On koelennon aika.
Koelento saa jäädä, lähden heti.
En luovuta konetta ilman koelentoa.
Eikä siihen mene kuin yksi päivä.
Ei ole aikaa. Vilkaise taaksesi.
Fasistien salainen poliisi.
He seurasivat sinua. - Minua? Miksi?
Koska he seuraavat minua, ja sinä korjaat konettani.
Oletko sinä vakooja, Porco?
Minäkö vakooja?
Vakoojat suhtautuvat työhönsä vakavammin.
Mutta olet sotasankari. Miksi he seuraavat sinua turhan päiten?
Sanopa muuta.
Hupsista, väärä suunta!
Olet tainnut sittenkin tehdä jotain.
Nyt hihat heilumaan.
Se on lentokunnossa. - Kaksi miestä takana, kolme edessä.
Onpa jännää! - Älä hötkyile!
Minä lähden nyt. - Ole varovainen.
Mitä sinä teet, Fio? - Raivaan itselleni tilaa.
Mitä ihmettä sinä höpiset? - Älä puhu noin kovaa.
Kuuntele minua, Fio.
Olet kunnon tyttö. Et ole vielä naimisissakaan...
Pitele tätä.
Kiitos. Tein tämän kiireessä.
Juuri sopiva.
Pitele sitä ylhäällä.
Olen palkkionmetsästäjä.
Tämä ei ole mikään huviajelu.
Haluan tehdä ensimmäisen työni kunnolla.
Teen säätöjä koelennon jälkeen. - Nousen ilmaan kanaalista.
En edes tiedä, pääsenkö lentoon.
Se on hyvä syy ottaa minut mukaan. Tarvitset mekaanikkoa.
Olen mies. Yövymme autiolla saarella.
Hienoa, pidän retkeilystä.
En tarkoittanut sitä. - Ota hänet mukaan.
Jos et voita Curtisia, emme saa rahoja.
Ja ilman rahoja tulee konkurssi. - Olet sinäkin isoisä.
Saat alennusta palkasta ja puheputken.
Asetat lapsenlapsesi vaaraan. - Olen panttivankisi.
Sanomme poliisille, että pakotit meidät tähän.
Ota minut mukaasi. Minusta on hyötyä.
Irrota oikeanpuoleinen konekivääri.
Muuten et mahdu koneeseen. Irrota se.
Hyvä, olenkin yllättävän leveä. Hetkinen vain.
Nyt matkaan, ennen kuin muorikin änkeää mukaan.
Se olisikin hyvä ajatus.
Joutuin. - Ei tarvitse tuoda tuliaisia.
Käynnistyi!
Avatkaa ovi!
Päästäkää irti.
Sieppaaja! Maksa meille!
Miltä peräsin tuntuu? - Yhtä ailahtelevainen kuin sinä!
Tätä on entistä vaikeampi ohjata.
Pysäytä kone, niin korjaan sen. - Ei ole aikaa. Saan tämän ilmaan.
Olemme kuin täit tervassa.
Edessä on laiva!
Ilmaan!
Nouse nyt! - Siipi osuu veteen! Käytä laippoja!
Laippoja? - Asensin ne vasta!
Nopeasti nyt!
Loistavaa, nyt kone pysyy kurissa.
Onpa kaunista. Maailma on niin kaunis.
Seuraako tuo meitä? - Se ei hyökkää.
Se on Italian ilmavoimien kone. Varmaankin Ferrarin.
Tunnetko hänet? - Hän ohjaa meidät ilmavoimien ohi.
"Pysykää matalalla Adrianmerelle asti."
Kiitos, aseveli. - Kiitos.
Hänen mukaansa olet helmi sialle.
Mikä kaunotar.
Salaisen puutarhan yksinäinen ruusu.
Tämä on yksityinen puutarha. - Haluan, että näet tämän.
Hollywoodista.
"Lähettämänne elokuvan käsikirjoitus..."
"Ottakaa välittömästi yhteyttä."
Sen nimi on "Adrianmeren kukkakimppu".
Kiva nimi. - Se on sitten päätetty.
Gina, lähde kanssani Hollywoodiin.
Palkkasoturin pesti on vain keino ansaita mainetta ja mammonaa.
Seuraava askel on Hollywood-tähteys. - Entä sen jälkeen?
Presidenttiys!
Ihan totta. Olisit presidentin vaimo.
Gina...
Pidän pöhköistä jutuistasi. - Niinkö?
Mutta en voi. Olen lyönyt vetoa.
Jos hän saapuu, kun olen puutarhassa -
kerron rakastavani häntä.
Mutta se typerys tulee vain yökerhoon.
Hän ei tule koskaan päiväsaikaan.
Se pannahinen on palannut.
Typerys.
Hän lensi ohi. Hävisin vedon.
Tuosta limanuljaskastako löit vetoa? - Enkö saisi?
Täällä elämä on monimutkaisempaa.
Rakastua voi aina uudelleen -
mutta Hollywoodiin lähdet yksin, poju.
"Poju"?
Löin pääni ilma-akrobatiasi takia. - Tervehdin vanhaa ystävää.
Hotelli Adrianon Ginaa, vai?
Oliko hän se nainen terassilla?
Isoisän mukaan kaikki lentäjät ovat lääpällään häneen.
Pötypuhetta.
Millainen Gina on? Oletko rakastunut häneen?
Aika tankata. Varo, ettet pure kieleesi.
Odota!
Tyttö hävittäjäkoneessa.
Missä Porco on? - Puhuu isän kanssa.
Sekä väliaikaishallitus että rojalistit -
haluavat Ilmarosvoliittouman puolelleen.
Ilmarosvojen jahtaamisella ei tienaa.
Kas tässä. - Kiitos.
Kaikki puhuvat vain pula-ajasta.
Sika, kauppaisit sinäkin palveluksiasi.
Hyvä lentäjä tienaisi sievoisesti. - Olisiko tupakkaa?
Curtis palaa pian Yhdysvaltoihin.
Meidän kaikkien kannattaisi muuttaa sinne.
Hyvästi, Adrianmeren syntiset päivät.
Byronko niin sanoi? - Minä. Nähdään.
Törkeää, Porco. Polttoaine on täällä kolme kertaa kalliimpaa.
Antaisit vähän alennusta. - Meidän bensa ei ole laimennettua.
Hitto, että tytöt ovat tyhmiä. Puhukaa te hänelle.
Maksa pois, Fio.
Ahda ahterisi koneeseen, kun olet valmis.
Lähdetään piilopaikkaani. - Lisään polttoaineen laskuusi.
Älä marmata, se oli sopuhinta.
Maisemat ovat kauniit, mutta ihmiset ovat köyhiä.
Saari on tuolla.
Onpa kaunista.
Hieno piilopaikka.
Takalisto on ihan puutunut.
Liikkumatta!
Kas, sottapyttyrosvojen kokoontumisajot.
Pomo, me napattiin se!
Katsokaa, kenet poljette jalkoihin! Tehkää tietä!
Odotimme sinua. - Tiesimme sinun tulevan.
Meillä on kana kynittävänä.
Täällä on tyttö. - Nätti kuin näkinkenkä.
Mitä siitä? Maailma on puolillaan naisia.
Hän ei ole mikä tahansa tyttö. Hän on Piccolon pääsuunnittelija.
Tuollainen nätti tyttö? - Oletko tosissasi?
Koneeni on nykyään parempi kuin uusi.
Nuori mutta osaava.
Ihanko totta, Porco? - En valehtele lentokoneista.
Hän tuli hakemaan saataviaan.
Onko kärsäveikko veloissa? Se on oikein!
Tuhotkaa tuo viheliäinen punakone!
Aiotteko rikkoa rakentamani koneen?
Romutatteko tuollaisen muotovalion?
Siihen on hyvä syy. - Te aiotte rikkoa sen.
Tuotanoinaa...
Ja olette olevinanne vesitasolentäjiä.
Väistäkää. Missä kenkäni ovat?
Kuulin lapsuudessa tarinoita vesitasolentäjistä.
Isoisä sanoi, että he ovat verrattomia.
Meri ja taivas ovat puhdistaneet heidän sydämensä.
He ovat rohkeampia kuin merimiehet -
ja ylpeämpiä kuin tavalliset lentäjät.
Sellaisia me olemme.
Heille tärkeintä ei ole raha tai naiset vaan kunnia.
Naulan kantaan, tyttö! - Hurraa vesitasolentäjille!
Uskomaton tyttö.
Hyvä on, emme rusikoi konettasi.
Mutta emme voi jättää asiaa tähän.
Tehdään siasta sylttyä! - Joo, omena suuhun ja vartaaseen!
Sikamaista! Ettekö ymmärrä mitään?
Eikö teitä hävetä pyytää jenkkiä apuun?
Äitinne purskahtaisivat itkuun ja käskisivät teidät kylpyyn.
Porco aikoo taistella Curtisia vastaan -
Adrianmeren lentäjien kunnian puolesta.
Mies vailla kunniaa on mitättömyys. Taistelkaa kunniakkaasti!
Sanoinhan, että Curtisia ei pidä palkata.
Mokoma selkärangaton liero.
Mitä me tehdään, pomo? - Tyttö puhuu järkeä.
Voimme menettää kasvomme. Pitäisiköhän puhua Curtisin kanssa?
Hän voisi kohdata sian. - Sopimus on jo rauennut.
Kyllä nyt hävettää.
Se on Curtis!
Kuulin suunnitelmanne. En aio piiloutua tai paeta.
Kuka ääliö on rakentanut tuonne polun?
Pitele näitä.
Haluatko uusintaottelun? Voitin jo kerran.
Enkä ole tämän sakin palveluksessa. - Mitkä ovat ehtosi?
Mikä kaunotar.
Tuletko vaimokseni, jos voitan?
Olen tosissani.
Selvä, mutta jos Porco voittaa, sinä maksat hänen laskunsa.
Odota, Fio! - Pysy sinä erossa tästä.
On vielä mahdollisuus perääntyä, Fio.
Hän päättää.
Onpa kallista. - Halpaapas.
Kyllä vai ei?
Taistelen ilomielin rakkauden vuoksi.
Hyvä on sitten.
Kuulkaa! Fion urheus teki vaikutuksen!
Mamma Aiuto järjestää kaksintaistelun!
Ilmarosvoliittouma auttaa!
Nähdään myöhemmin, Fio!
Mokomat siipiveikot. - Älä yritä livistää, sika!
Suut kiinni! Alkakaa kalppia!
Nähdään!
Katso nyt, minkä sotkun sait aikaan. Sinä senkin...
Älä ole vihainen. Tiedän, että se oli tyhmästi tehty.
Fio, haluan kiittää sinua. Järjestit minulle mahdollisuuden.
Kiitos sinulle. Kohtalo saattoi meidät yhteen.
Olemmeko kumppaneita?
Mahdollisuudet ovat 50/50. - Luotan sinuun.
"Luottamus". Vihaan sitä sanaa, mutta saat sen kuulostamaan hyvältä.
Mikä hätänä? Onko sinulla paha olo?
Fio? - Ei tässä mitään.
Sydän hakkaa kuin viimeistä päivää. Pelkäsin hirmuisesti.
Polvet tutisevat vieläkin.
Menen uimaan.
Tein pahan virheen, Porco. - Mikä hätänä?
Olisi pitänyt laskuttaa ylimääräistä.
Nyt harmittaa.
Sanopa muuta.
Porco? - Etkö saa unta?
Olisin voinut vannoa... Oliko se unta?
Nuku, huomenna on aikainen herätys.
Porco, miksi sinusta tuli sika?
Kunpa tietäisinkin.
Olen kuullut kapteeni Marco Pagotista.
Isä oli samassa yksikössä.
Kapteeni syöksyi pelastamaan vihollislentäjän myrskyn keskeltä.
Olen kuullut tarinan monta kertaa.
Pitäisikö sinua suudella, Porco? - Häh?
Saduissa sammakkoprinssi muuttuu ihmiseksi suudelman myötä.
Säästä suudelmasi tärkeämpään hetkeen!
Ehkä minä en ole se oikea.
Olet kunnon tyttö. Saat minut ajattelemaan -
että ehkä ihmiskunta ei olekaan läpimätä.
Käy nukkumaan. - Jos kerrot tarinan.
Tarinan?
Mietitäänpä...
Oli viimeinen sotakesä.
Olimme partiolennolla Adrianmerellä, matkalla kohti Istriaa.
Vierelläni lensi Berlini.
Hän oli juuri mennyt naimisiin. Olin bestman.
Emme saaneet lomaa -
vaan jouduimme palaamaan rintamalle.
Omia ja vihollisia putosi kuin kärpäsiä.
Perässäni oli kolme viholliskonetta, joten en ehtinyt ajatella muita.
Lopulta olin yksin, mutta vihollinen jatkoi hyökkäystään.
Yritin päästä pakoon.
Raajoista meni tunto ja silmissä pimeni. Luulin kuolevani.
Yhtäkkiä edessäni oli kirkkaus.
Kirkkaus? - Kylvin puhtaassa valossa.
Jonkin ajan kuluttua huomasin, että olin pilvien keskellä.
En enää jaksanut ohjata konetta -
mutta se lensi itsekseen.
Pilvitasanko?
Oli hiljaista. Taivas loisti kauneuttaan.
Ylhäällä näkyi outo viivamainen pilvi.
Berlini, oletko kunnossa?
Berlini, odota! Minne menet?
Seis, Berlini! Entä Gina?
Minä menen puolestasi!
Kun heräsin, lensin yksin aivan veden pinnassa.
Jumala sanoi, että ei ollut sinun aikasi.
Minusta tuntui, että Hän käski minun lentää ikuisesti yksin.
En usko. Olet hyvä ihminen. - Hyvät ovat kuolleita.
Ehkä se olikin helvetti.
Sen pituinen se. Käy nukkumaan.
Myivät minulle ruosteisia ammuksia.
Onneksi selvisit siitä. Pidän sinusta.
Hyvää yötä.
Lyökää vetoa täällä!
Se ei pelaa, joka pelkää!
Ne tomppelit tekivät tästä karnevaalin.
Ovatko he kaikki ilmarosvoja? - Välimeren roskasakkia.
Gangstereita, ilmarosvoja, vakoojia ja kourallinen kunnon kansalaisia.
Maineeni kasvaa tämän myötä.
Kymmenen minuuttia lähtöön!
Porco Rosso vastaan Curtis.
Sääntöjä ei ole, mutta raukkamainen käytös tuomitaan.
Älä siinä jaarittele! - Taistelu alkakoon!
Hiljaa! Nurisijat saavat kuulan kalloon!
Kymmenen tonnin pommi tekisi terää.
Nyt ratkeaa armaan Fio Piccolon kohtalo.
Hän ei esittelyjä kaipaa.
Ymmärrättekö? Taputtakaa sitten!
Pistetään jo ranttaliksi. - Hiljaa. Muodollisuudet ensin.
Molemmat puolet asettakoot panoksensa.
Ole hyvä. - Kiitos.
Liikettä niveliin.
Onko valittamista? Paiskatkaa kättä.
Ei kiitos, sika on siisti eläin.
Olipa tyly kommentti.
Fio, kirkko odottaa taistelun jälkeen.
Äiti sanoi aina, että kaikkeen tottuu.
Päästäänkö mekin kuvaan? - Kävimme kylvyssäkin.
Hymyä huuleen. - Sanokaa muikku!
Musta on vahvoilla.
Tämän voisi järjestää joka kuukausi.
15 sekuntia lähtöön.
Onpa hieno.
Viisi sekuntia. Neljä, kolme, kaksi, yksi, nolla!
Curtisilla on korkeusetu.
Aika yksipuolista toistaiseksi. - Näytä.
Mitä sinä teet, Porco? Nouse ylemmäs!
Silloin häneen osuu. Vedenrajassa häneen on vaikeampi osua.
Turha luulla, että tuhlaan ammuksia.
Sivuluisu. Sika nousi niskan päälle.
Sivuluisu? - Hän on Adrianmeren mestari.
Perhana!
Nyt!
Hän ei ampunut. - Onko konekivääri rikki?
Sika ei aiokaan ampua.
Hän ei ole tappaja.
Jenkki on hyvin hollilla. Ammu!
Mitä minä sanoin? Sika ei ammu.
Nyt hän voisi osua jenkkiin.
Hän odottaa ja ampuu moottorin hajalle.
Se pöljä ampuu kohti vain sodassa. - Porco...
Mikä sinua vaivaa? Ammu nyt!
Onko konekivääri jumissa? Ähäkutti!
Ne tulevat tänne!
Leikitteletkö sinä? Taistele kuin sika!
Ne tulevat kohti!
Curtis pääsi niskan päälle.
Menkää muualle taistelemaan!
Onpa komeat kaasutusjäljet!
Tämä on ainutkertaista. - Liikuttavaa.
Kaikki on valmista. Pitäisi jo lähteä.
Gina ei tule ulos huoneestaan.
Lähdemmekö vai emme? Haluan nähdä sen.
Hertta G, ilmoita sialle, että ilmavoimat lopettaa taistelun.
"F"? Sehän on Ferrarin.
On aika lähteä.
Onpa sitkeitä kavereita. - He alkavat vasta päästä vauhtiin.
Näytä sille, Porco!
Perhanan porsas...
Luuletko saavasi Fion?
Sika on perässä kiinni!
On finaalin aika!
Mitä?
Se on jumissa.
Loppusi koitti.
Mitä? Se on jumissa.
Tomppeli, sinulta on ammukset lopussa.
Se katkesi. Fion ahteri teki tehtävänsä.
Tämä ei pääty tasapeliin!
Tämä ei ole Villi länsi. Et osu millään.
Mokoma...
Et osu sinäkään. Matkaan, Hopea!
Samperin sikaniska!
Ohi meni!
Jästipää. Muka rakkauden puolesta... - Pää kiinni, possu!
Jokin on vialla. - He laskeutuvat.
He palasivat. - Palkinnot pysyvät täällä!
Ei tässä muu auta... Odota!
Senkin syöttösika.
Vääräsäärinen lehmipoika.
Nyrkit pystyyn. - Painu halimaan lehmiä.
Tsemppiä, Porco!
Anna tulla, pikkupossu.
Likainen temppu!
Koukkua kehiin!
Lyödäänkö vetoa? Minä välitän vedot!
Etkö pääse lujempaa? - Moottori ylikuumenee.
Vesitasolentäjät ovat ääliöitä.
Fio, näitkö äskeisen iskuni?
Seuraavassa erässä olet kanveesissa.
Tyrmään sinut. - Lykkyä tykö!
Lyön sinua kuin vierasta sikaa.
Anna tulla, irstailijasika.
Itse olet irstailija!
Senkin naistenkaataja. - Samat sanat.
Valitse Fio tai Gina. - Mitä?
Et saa molempia.
Gina on...
"Neiti Gina" sinulle!
Gina on rakastunut sinuun!
Hän odottaa...
...saapumistasi...
...puutarhassaan!
Porco! - Kongi kumahti.
Ala laskea. Katso vaikka.
Ilmavoimia ei näy vielä.
Alhaisia juoruja...
Etkö ymmärrä, tomppeli?
Puhun totta.
Fioa et saa.
Se on Gina.
Hätäraketteja.
Yksi, kaksi... - Ensimmäisenä noussut on voittaja.
Väistäkää.
...seitsemän... Gina, älä!
Marco, kuuletko?
Teetkö taas yhden tytön surulliseksi?
...yhdeksän...
Porco!
Kiitos, Porco! - Helppo nakki.
Juhlat ovat päättyneet. Ilmavoimat on tulossa.
Häipykää kiireen vilkkaa.
Tulkaa hotellille. Talo tarjoaa.
Ja ei kun menoksi!
Se päättyi jo.
Pidä kiirettä, pomo!
Pää kiinni! Muodollisuudet ovat kesken!
Vihaan sikaa, mutta pidän sinusta.
Rakenna hyviä koneita.
Kiitos. Muista kylpeä!
Kiitos sinullekin, Curtis.
Ensi kerralla kosin sinua ilman vetoa.
Kaikin mokomin, mutta olen valintani tehnyt.
Sinä menet Ginan koneeseen. - Enkä!
Lennän kanssasi. Olemme kumppaneita.
Gina, vie hänet tavalliseen maailmaan.
Teet aina samalla tavalla.
Olen pahoillani. Menehän.
Lähdetään.
Ilmavoimat on tulossa. - Auta minua ohjaamaan ne muualle.
Mitä naamallesi on käynyt? Odota! Näytä kasvosi!
Sinun koneesi on tuolla. - Odota!
Italian ilmavoimat veti vesiperän.
Palasin Milanoon -
näkemättä Porcoa enää koskaan.
Minusta ja Ginasta tuli ystävät.
Sittemmin on ollut sotia ja kuohuntaa -
mutta ystävyytemme on kestänyt.
Perin Piccolo-yhtiön. Vietän kesäni hotelli Adrianossa.
Gina kaunistuu vuosi vuodelta -
ja hotelli on täynnä vanhoja tuttuja.
Curtis ei ole vielä presidentti -
mutta hän kirjoittelee silloin tällöin.
Hän ikävöi sitä Adrianmeren kesää.
Mitä Ginan vedon kanssa kävi -
jääköön meidän salaisuudeksemme.
Toisinaan muistot saavat sen aikaan
Vievät kyläkauppaan ja entisaikaan
Hevoskastanjat ikkunan peitti
Riitti kun kupin kahvia päivässä keitti
Juosten suin päin huomista vastaan
Sydämessä suuria toiveita ainoastaan
Puhalsi kuumat tuulet epävarmuuden
Innolla otimme vastaan päivän uuden
Se oli silloin se
Ei kulkurilla aatos kotiin lennä
Ei kellään paikkaa minne mennä
Vailla rahaa, elämän tarkoitusta
Köyhä, vaan ei mieli musta
Yöllä pieneen majapaikkaan varovasti
Valvottiin ja meluttiin aamuun asti
Jokainen päivä hirmumyrskyn lailla
Juostiin täysillä mieltä vailla
Se oli silloin se
Jäljellä vain valokuva rakas
Siinä kuvassa olet parrakas
En muista enää ajankohtaa
Eivät tiemme enää kohtaa
Mutta ei turha lie tämä elon tie
Vaikka vuodet vierii, ystävät vie
Yritän tarttua täyttymättömään unelmaan
Sen perässä juoksen aina vaan
Jossakin
Käsikirjoitus ja ohjaus: Hayao Miyazaki
Suomennos: Janne Mökkönen Broadcast Text
www.cinemamondo.fi